
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-00680/2014-04
23.05.2014. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 23.05.2014. године, донела је

О Д Л У К У

о акредитацији студијског програма
специјалистичких струковних студија
Утврђује се да ВИСОКА ЖЕЛЕЗНИЧКА ШКОЛА СТРУКОВНИХ СТУДИЈА са седиштем у  DOCVARIABLE ConvertString(Adresa,1,5) \* MERGEFORMAT ЗДРАВКА ЧЕЛАРА 14,  DOCVARIABLE ConvertString(Sediste,1,5) \* MERGEFORMAT БЕОГРАД, ПИБ:  DOCVARIABLE PIB \* MERGEFORMAT 100123346, Матични број: 07032471,  испуњава прописане стандарде за акредитацију студијског програма: специјалистичке струковне студије – ЖЕЛЕЗНИЧКИ САОБРАЋАЈ у оквиру пољa техничко-технолошких наука и то за упис 30 (тридесет) студената у седишту Установе.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа ВИСОКА ЖЕЛЕЗНИЧКА ШКОЛА СТРУКОВНИХ СТУДИЈА са седиштем у  DOCVARIABLE ConvertString(Adresa,1,5) \* MERGEFORMAT ЗДРАВКА ЧЕЛАРА 14,  DOCVARIABLE ConvertString(Sediste,1,5) \* MERGEFORMAT БЕОГРАД, је дана 14.04.2014. године поднела захтев за акредитацију студијског програма специјалистичке струковне студије – ЖЕЛЕЗНИЧКИ САОБРАЋАЈ у оквиру поља техничко-технолошких наука под бројем 612-00-00680/2014-04. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе ВИСОКА ЖЕЛЕЗНИЧКА ШКОЛА СТРУКОВНИХ СТУДИЈА и предлог одлуке, достављени су Комисији за акредитацију и проверу квалитета.
Назив дипломе: СПЕЦИЈАЛИСТА СТРУКОВНИ ИНЖЕЊЕР  САОБРАЋАЈА.
Студијски програм ССС Железнички саобраћај, садржи све елементе утврђене законом: назив и циљеве студијског програма, врсту студија и исходе процеса учења, стручни назив, услове за упис на студијски програм, листу обавезних и изборних предмета са оквирним садржајем и бодовном вредношћу сваког предмета, предуслове за упис предмета, начин избора предмета као и друге елементе од значаја за извођење студијског програма. Садржај студијског програма, правила студирања, права и обавезе студената и друга питања, као посебна публикација-студентски информатор-штампају се сваке године и доступна је јавности и у електронском облику на сајту школе  http://www.vzs.edu.rs.

Сврха студијског програма Железнички саобраћај, који се реализује на специјалистичким струковним студијама на Високој железничкој школи струковних студија у Београду, је да образује високостручне, јасно профилисане кадрове у области железничког саобраћаја за професију специјалиста струковни инжењер саобраћаја, који ће своја знања и компетенције моћи да употребе за обављање професија и занимања из области делатности  железничког собраћаја, посебно организације железничког саобраћаја, руковођења процесом организовања и извршења саобраћаја, регулисања кретања возова, организацијом рада станица, пруга и оперативних јединица. Студент се оспособљава за квалитетно организовање и реализовање радног процеса одвијања железничког саобраћаја, максимално користећи властити потенцијал, знање и вештине. Сврха овог студијског програма је конзистентна са основним задацима и циљевима Високе железничке школе струковних студија на којој се овај програм изводи. 

Компетенције које студенти стекну на студијама обухватају делатности обједињавања рада више служби у процесу организовања и извршења саобраћаја, припреме технолошких процеса рада станица, организовања рада на одређеном подручју, за више пруга, анализе коришћења капацитета путничких и теретних кола. Сврха је јасно и недвосмислено формулисана и у складу је са основним задацима и циљевима установе.

Циљеви студијског програма специјалистичких струковних студија Железничког саобраћаја су стицање општих и стручних знања, као и вештина за укључивање у радни процес и квалитетно обављање струковне делатности из области железничког саобраћаја.
Основни циљ студијског програма специјалистичких струковних студија Железничког саобраћаја је да се поред општих циљева студенти упознају са достигнућима нових технологија, организације и достигнућа у железничком саобраћају европских земаља. На крају, циљ студијског програма (специјалистичких студија) железнички саобраћај је да се студент у току студија практично и теоријски оспособљава да постане добар специјалиста струковни инжењер железничког саобраћаја у пракси. Такав његов самосталан и тимски рад омогућен је активном наставом и читавим низом практичних вежби, које похађа током студија, обављањем праксе у организционим јединицама Железница Србије, а што је дефинисано Уговором о пословно-техничкој сарадњи између Високе железничке школе струковних студија и Железница Србије.

Савладавањем студијског програма специјалистичких струковних студија Железнички саобраћај студент стиче потребна општа и стручна знања, а посебно ужа стручна и теоријска знања и бави се: организацијом железничког саобраћаја, руководи процесом организовања и извршења саобраћаја као и оперативног управљања у железничком саобраћају, обједињује рад више служби у процесу организовања и извршења саораћаја са посебним акцентом на безбедност одвијања саобраћаја, ствара технолошки процес рада станица, организује рад на одређеном подручју - за више пруга, изучава коришћење капацитета путничких и теретних кола, изучава конструкцију реда вожње као и информационе системе у саобраћају.

Студијски програм ССС Железнички саобраћај, реализује се у трајању од два семестара, односно једне године и носи 60 ЕСПБ. На студијском програму се налази 6 обавезних и 5 изборних предмета. Први семестар садржи 3 обавезна предмета и 1 изборни предмет, док други семестар има 1 обавезаб предмет и 2 изборна предмета, специјалистичку праксу и специјалистички рад. 

У опису предмета су поштовани сви формални елементи и у већини случајева циљ, исход и садржај предмета, као и препоручена литература, су прецизно и јасно дати. Структура курикулума обухвата опис предмета са називом, типом предмета, годином и семестром студија, бројем ЕСПБ, именом наставника, циљем курса са очекиваним исходима, знањима и компетенцијама,  предусловима   за   похађање   предмета,   садржајем предмета,  препорученом литературом, методима извођења наставе, начином провере знања и оцењивања.  

У структури студијског програма специјалистичких струковних студија Железничког машинства  заступљени су само стручно-апликлативни предмети са 60 ЕСПБ бодова. У структури студијских програма правилно су заступљене различите групе предмета према препорученим процентима. У структури студијског програма изборни предмети (ЕСПБ изборних предмета) заступљени су са 51.67%. 

Студијски програм специјалистичких струковних студија ССС Железнички саобраћај, је целовит и свеобухватан и садржајем нуди најновија сазнања из области железничког саобраћаја.

Програм је усаглашен са другим програмима на високошколској установи.

Квалитет и савременост студијског програма упоредива је са већином релевантних студијских програма из земаља ЕУ (у погледу уписа, трајања студија-броја потребних кредита за завршетак студија, услова преласка у наредну годину, стицања дипломе итд.). 
Студијски програм специјалистичких струковних студија Железнички саобраћај усаглашен је са неколико програма   високошколских установа са европског образовног простора међу којима прилажемо:  Todor Kableshkov Higher School of Transport Sofija, Visoka prometna šola Maribor, http//vpsmb.net, Факултет прометних знаности Загреб, www.fpz.unizg.hr/.‎

Студент се уписује на специјалистичке струковне студије (други ниво) уколико има завршене основне струковне студије у Школи или високо образовање стечено на сродним струковним и основним академским студијама првог нивоа одговарајуће стручне области у оквиру научног поља техничко-технолошких наука у обиму најмање 180 ЕСПБ бодова и ако има завршене студије по прописима који су важили пре доношења Закона о високом образовању, под условом да имају диплому еквивалентну дипломи основних струковних студија (најмање 180 ЕСПБ).
Страни држављанин уписује се на специјалистичке струковне студије под истим условима као и домаћи држављанин сходно Закону о високом образовању. 

Критеријуми за рангирање су: просечна оцена постигнута у току претходних студија, дужина трајања студирања и дужина радног искуства у струци. Коначна ранг-листа је основ за упис кандидата на студије. 

Студенти са сваким положеним испитом стичу адекватан број ЕСПБ бодова.

Сваки предмет има утврђен број ЕСПБ бодова, али није дат је опис методологије. Број ЕСПБ бодова утврђује се на основу радног оптерећења студента у савлађивању одређеног предмета и применом Јединствене методологије оцењивања студената Високе железничке школе струковних студија, која је дата у прилогу. 

Коначна оцена студената на сваком предмету формира се континуираним праћењем рада, постигнутих резултата и ангажовања студената током школске године. Испоштован је услов о минималном и максималном броју поена које студент може да стекне испуњавањем предиспитних обавеза.

Број поена које студент може да стекне по основу наставе и испуњавањем предиспитних обавеза износи минималано 30, а максимално 70. Сваки предмет има јасан начин стицања поена, начин стицања поена током извођења наставе укључује број поена које студент стиче на основу сваке појединачне врсте активности током наставе или извршавањем предиспитних обавеза и полагањем испита. На сајту установе могуће је наћи књигу предмета тако да се студенти лако могу упознати како са садржајем предмета тако и са условима стицања бодова, начином полагања испита и оцењивањем.

Просечно оптерећење наставника по овом студијском програму   1.00 / 2.14. Потребан број наставника 2.00. Постојећи број наставника запослених у установи са 100% радног времена 12.00. Постојећи број наставника запослених у установи са мање од 100% радног времена 1.00. Постојећи број наставника ангажованих по уговору 2.00. Проценат часова предавања који изводе наставници са 100% радног времена 90%.. Сви ангажовани наставници су доктори наука - 14. 
Потребан број сарадника 2.25. Постојећи број сарадника запослених у установи са 100% радног времена 0.00. Постојећи број сарадника запослених у установи са мање од100% радног времена 0.00. Постојећи број сарадника ангажованих по уговору 8.00.

Просечно оптерећење сарадника по овом студијском програму   2.14 / 3.00.

Bрој сарадника довољан је да покрије укупан број часова наставе на студијском програму, jer су на одржавању вежби укључени и наставници,  а да при томе сваки сарадник остварује просечно 300 часова активне наставе годишње, односно просечно 10 часова активне наставе недељно, осим у пољу уметности.

Увидом у Књигу наставника, њихову стручну биографију и референце може се констатовати да квалификације наставника одговарају њиховим задужењима на овом програму. Подаци о наставницима и сарадницима су доступни јавности (сајт установе). 

С обзиром да се планира упис 16 студената на овај студијски програм, величине групе за предавања и вежбе одговарају предвиђеним стандардима.

Реализација студијског програма обавиће се у згради Високе железничке школе струковних студија, која се састоји из приземља и два спрата. Укупна бруто површина износи 2693,83  m2. За извођење наставе студијског програма ССС Железничко машинство обезбеђен је адекватан простор. 

Настава се изводи у амфитеатру, учионицама и специјализованим лабораторијама и рачунарској лабораторији, које  омогућавају студентима едукацију и стицање нових знања из одговарајућих области. Обезбеђена је и читаоница и библиотечки простор, који би с обзиром на укупан број студената у Установи могао бити већег капацитета, што је умањило оцену испуњености овог стандарда.

У Табели 10.1 наведено је да постоји Наставничка сала, а да наставници и сарадници имају своје кабинете. 

Постоје завидни техничко-технолошки ресурси за извођење наставе, али се они могу и надоградити. Студентима је на располагању и компјутерска лабораторија (Кабинет за информационе технологије) са укупно 69 комјутера односно 69 радних места.

У оквиру високошколске установе налази се библиотека, која поседује 173 публикација релевантних за извођење наставе на студијском програму.

Табела 10.5 са подацима о покривености обавезних предмета литературом показује задовољавајућу покривеност предмета уџбеничком литературом, училима и помоћним средствима у оквиру студијског програма, тим пре што се ради о специјалистичким студијама, тако да се подразумева и коришћење шире литературе.

Високошколска установа утврђује стратегију обезбеђења квалитета, која је доступна јавности. Систем обезбеђивања квалитета представљен је адекватном организационом структуром, у оквиру које су дефинисани послови и задаци наставника, сарадника, студената и стручних органа. Постоји план за самовредновање, детаљна контрола квалитета студијског програма обавља се кроз процес самовредновања сваке треће године, на основу којих се предузимају мере за унапређење квалитета.

У контроли квалитета студијског програма обезбеђена је активна улога студената и њихова оцена квалитета програма. Систематско праћење и вредновање квалитета наставног процеса се одвија путем анкетирања студената, а студенти су укључени и у Комисију за контролу квалитета , 2 студента од укупно 11 чланова.

Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT ВИСОКА ЖЕЛЕЗНИЧКА ШКОЛА СТРУКОВНИХ СТУДИЈА  за студијски програм специјалистичке струковне студије – ЖЕЛЕЗНИЧКИ САОБРАЋАЈ у оквиру поља техничко-технолошких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-00680/2014-04
23.05.2014. године
Б е о г р а д
У В Е Р Е Њ Е
О АКРЕДИТАЦИЈИ студијског програма
СПЕЦИЈАЛИСТИЧКИХ СТРУКОВНИХ СТУДИЈА
ВИСОКА ЖЕЛЕЗНИЧКА ШКОЛА СТРУКОВНИХ СТУДИЈА са седиштем у  DOCVARIABLE ConvertString(Adresa,1,5) \* MERGEFORMAT ЗДРАВКА ЧЕЛАРА 14,  DOCVARIABLE ConvertString(Sediste,1,5) \* MERGEFORMAT БЕОГРАД, ПИБ:  DOCVARIABLE PIB \* MERGEFORMAT 100123346, Матични број: 07032471, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма специјалистичке струковне студије – ЖЕЛЕЗНИЧКИ САОБРАЋАЈ у оквиру поља техничко-технолошких наука и то за упис 30 (тридесет) студената у седишту Установе. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

